paragraph_text: Jivaroan je porodica indijanskih jezika i plemena u zapadnom bazenu Amazone u Ekvadoru i Peruu. Porodica dobiva ime po plemenu Jívaro, a grana se u barem 3 ogranka. Kultura Jivaroan plemena pripada tropskoj kišnoj šumi, napose uz rijeke Tigre i Pastaza. Uzgajivači su manioke, sakupljači divljeg voća, ribari i lovci s puhaljkom kojom se izbacuju malene otrovne strelice. Žene su im poznate po lončarstvu, a muškarci po pamučnom tkanju. Najpoznatiji su svakako trofeji glava, poznatih kao tsantsas. Predstavnici su: